* **Παρίσι – Βρυξέλλες 5 μέρες 23/02-27/02. Αεροπορικώς**

**1η Μέρα | Θεσσαλονίκη - Παρίσι - Νυχτερινή περιήγηση - Μονμάρτη - Κρουαζιέρα στον Σηκουάνα**

Συγκέντρωση στο αεροδρόμιο «Μακεδονία» της Θεσσαλονίκης στις 12.00 το μεσημέρι. Έλεγχος και πτήση για Παρίσι. Στην έξοδο περιμένει ο συνοδός μας και αμέσως αναχωρούμε για την πόλη. Εδώ θα αρχίσουν οι πρώτες εικόνες της φημισμένης Γαλλικής πρωτεύουσας και θα πάρουμε τις αρχικές απαραίτητες πληροφορίες. Φτάνουμε νωρίς το απόγευμα στο ξενοδοχείο και τακτοποιούμαστε στα δωμάτια. Για την πρώτη βραδιά σας στο Παρίσι ελάτε μαζί μας προαιρετικά σε μια υπέροχη νυχτερινή περιήγηση. Θα ανακαλύψουμε το λόφο της Μονμάρτης των υπαίθριων ζωγράφων, μια από τις πιο γραφικές γειτονιές του Παρισιού και θα κάνουμε μια μεγάλη βόλτα στα φωταγωγημένα μνημεία της πόλης. Θα δούμε το νοητό άξονα από το κέντρο του Λούβρου, την αψίδα Καρουζέλ, τον Οβελίσκο του Λούξορ και την Αψίδα του Θριάμβου και θα ολοκληρώσουμε τη βραδιά μας με μια κρουαζιέρα στον ποταμό Σηκουάνα. Επιστροφή στο ξενοδοχείο.

**2η Μέρα | Παρίσι - Περιήγηση πόλης - Όπερα - Τροκαντέρο - Κήποι του Λουξεμβούργου - Ηλύσια Πεδία**

Μετά το πρόγευμα ξεκινάμε την περιήγησή μας στα αναρίθμητα αξιοθέατα της πόλης του Φωτός. Θα θαυμάσουμε πρώτα το διάσημο κτίριο της Όπερας του Σαρλ Γκαρνιέ, με την πρόσοψη στολισμένη με προτομές μεγάλων συνθετών, θα συνεχίσουμε προς την πολυτελέστατη πλατεία του Παρισιού (Πλας Βαντόμ), κατασκευασμένη από τον Λουδοβίκο 14ο, με το ξενοδοχείο Ριτζ και τη στήλη του Ναπολέοντα και, κατεβαίνοντας την οδό της Όπερας, θα περάσουμε μέσα από τον αύλειο χώρο του Λούβρου, όπου θα δούμε την Αψίδα του Καρουσέλ και τις περίφημες γυάλινες πυραμίδες, που επιτρέπουν το φυσικό φως να εισέλθει στο χώρο των εισόδων του Μουσείου και θα καταλήξουμε στο Σηκουάνα. Διασχίζοντας τη δεξιά όχθη του ποταμού, θα συναντήσουμε την ξύλινη γέφυρα των καλλιτεχνών, που καταλήγει στην Ακαδημία Τεχνών και Επιστημών του Μαζαρέν, την πλατεία Σατλέ, το παλιό παλάτι, σήμερα έδρα του Ανώτατου Δικαστηρίου της Γαλλίας, θα κατευθυνθούμε προς την πλατεία της Βαστίλης με το εντυπωσιακό κτίριο της νέας Όπερας του Παρισιού και θα περάσουμε στην αριστερή όχθη του Σηκουάνα, μπροστά από το Μουσείο Φυσικής Ιστορίας. Από την πλευρά αυτή του ποταμού θα ξεχωρίσουμε τα δύο μικρά νησιά, του Αγίου Λουδοβίκου και το Ιλ ντε λα Σιτέ (όπου «γεννήθηκε» το Παρίσι), θα βρεθούμε δίπλα στο πληγωμένο κτίσμα του Ναού της Παναγίας των Παρισίων (την οποία δυστυχώς δεν μπορούμε να προσεγγίσουμε, λόγω της καταστροφικής πυρκαγιάς που άφησε το Ναό χωρίς στέγη πριν μερικά χρόνια), θα συνεχίσουμε προς το διάσημο Πανεπιστήμιο της Σορβόννης, περνώντας δίπλα από το Καρτιέ Λατέν και τον Άγιο Σεβερίνο, θα δούμε το Πάνθεον και θα περπατήσουμε μέσα στους κήπους του Λουξεμβούργου, έναν ακόμη πνεύμονα πρασίνου για την πόλη, όπου κυριαρχεί το ομώνυμο παλάτι της Μαρίας των Μεδίκων (σημερινή έδρα της Γαλλικής Γερουσίας). Αμέσως μετά, με το λεωφορείο και πάλι, θα περάσουμε μπροστά από τον Άγιο Γερμανό και δύο από τα διασημότερα καφέ της πόλης, από το Deux Magots των καλλιτεχνών και το de Flore των υπαρξιστών, διασχίζοντας έναν από τους ακριβότερους δρόμους του Παρισιού, τη Rue de Bonaparte, για να καταλήξουμε και πάλι δίπλα στον Σηκουάνα. Στην πορεία μας θα δούμε το κτίριο της Βουλής, το Μέγαρο των Απομάχων, όπου είναι θαμμένος ο Μέγας Ναπολέων και θα καταλήξουμε στο Τροκαντερό, με την καταπληκτική θέα στον Πύργο του Άιφελ, το πεδίο του Άρεως και τη Στρατιωτική Σχολή, όπου θα σταματήσουμε για φωτογραφίες. Συνεχίζοντας θα θαυμάσουμε την Αψίδα του Θριάμβου, θα διανύσουμε τη διάσημη οδό των Ηλυσίων Πεδίων με τα υπέροχα κτίρια του 18ου και 19ου αιώνα, φθάνοντας στη πλατεία Ομονοίας με τον Οβελίσκο του Λούξορ και, αφού δούμε την εκκλησία της Αγίας Μαγδαληνής, θα καταλήξουμε στην περιοχή της Όπερας, όπου θα υπάρξει χρόνος ελεύθερος για να επισκεφτούμε τον εσωτερικό χώρο αυτού του μνημειακού κτιρίου, τα συγκροτήματα των πολυκαταστημάτων Galleries Lafayette και Printemps, αλλά και να καθίσουμε για ένα ρόφημα στο διάσημο Café de la Paix. Επιστροφή στο ξενοδοχείο. Για το βράδυ σας προτείνουμε μια βόλτα στα Ηλύσια Πεδία. Θα ξεκινήσετε από την Αψίδα του Θριάμβου, όπου θα κατηφορίσετε τη φωταγωγημένη οδό με κατεύθυνση προς την πλατεία Ομονοίας.

**3η Μέρα | Μουσείο του Λούβρου - Vivienne - Colbert – Βερσαλλίες**

Πρόγευμα και μετάβαση στο μουσείο του Λούβρου. Θα δούμε στην ελληνική πτέρυγα την Αφροδίτη της Μήλου, τη Νίκη της Σαμοθράκης, την “Κενταυρομαχία”, κομμάτι από μετόπη του Παρθενώνα, το μαρμάρινο άγαλμα της Αθηνάς κ.α. Προχωρώντας θα δούμε τον πιο διάσημο πίνακα του Ντα Βίντσι, την περίφημη Τζοκόντα, ανάμεσα σε άλλους πίνακες της Αναγέννησης και της εποχής του Ρομαντισμού. Τελειώνοντας, θα κατευθυνθούμε περπατώντας προς το Palais Royal, ένα ακόμα πολύ σημαντικό και ιστορικό κτίριο του Παρισιού, χτισμένο από τον Καρδινάλιο Ρισελιέ, σήμερα έδρα του Συμβουλίου της Επικρατείας. Θα περάσουμε από την εσωτερική του αυλή του κτιρίου και στους κήπους του, όπου θα νιώσουμε πραγματικά πως βρισκόμαστε σε μιαν άλλη εποχή. Συνεχίζουμε την πορεία μας με μια επίσκεψη στις γκαλερί Vivienne και Colbert. Πρόκειται για ένα σύμπλεγμα από σκεπαστούς διαδρόμους, περιτριγυρισμένους από πολυτελείς boutique και καφέ. Η βόλτα μας θα καταλήξει στο ιστορικό κτίριο της Όπερας Γκαρνιέ. Στη συνέχεια θα πραγματοποιηθεί η προαιρετική εκδρομή στα περίφημα ανάκτορα των Βερσαλλιών. Θα ακούσουμε με λεπτομέρειες την πορεία του Βασιλιά Ήλιου και θα μάθουμε την ιστορία της δημιουργίας μιας ολόκληρης πόλης από το μηδέν. Αξίζει μια επίσκεψη στους απέραντους και μοναδικά σχεδιασμένους κήπους, ενώ στο ανάκτορο μπορείτε να δείτε, μεμονωμένα, τα βασιλικά διαμερίσματα και την περίφημη αίθουσα των κατόπτρων. Επιστροφή στο ξενοδοχείο.

**4η Μέρα | Παρίσι – Disney**

Τη σημερινή ημέρα σας προτείνουμε να αφιερώσετε στον κόσμο των ονείρων της Disney. Αφήστε να σας συναρπάσουν τα χρώματα, η χαρούμενη μουσική, τα φαντασμαγορικά θεάματα, οι επιβλητικές παρελάσεις όλων των ηρώων της Disney. Άλλωστε η ατμόσφαιρα αυτές τις μέρες είναι ιδιαίτερα εορταστική! Σας προτείνουμε να ζήσετε στην εποχή του Φαρ Ουέστ με τα ποταμόπλοια και το βουνό των χρυσοθήρων, να περιπλανηθείτε με το τρενάκι του του Ιντιάνα Τζόουνς, να επισκεφθείτε το νησί των πειρατών με τους κρυμμένους θησαυρούς. Γευματίστε εξ’ ιδίων σε ένα από τα 29 εστιατόρια και γευτείτε το μαγικό κόσμο της Κοιμωμένης, του Πινόκιο και του Πήτερ Παν, της Χιονάτης και των επτά Νάνων και του Μικρόκοσμου, αλλά και ριψοκινδυνέψτε ένα ταξίδι μεταξύ μετεωριτών και διαστημοπλοίων στο STAR TOUR. Επιστροφή στο ξενοδοχείο.

**5η Μέρα | Παρίσι - Κάστρο Σαντιγύ - Πτήση επιστροφής**

Παίρνουμε ένα καλό πρωινό και αφήνοντας πίσω το Παρίσι κατευθυνόμαστε προς το ιστορικό γαλλικό κάστρο που βρίσκεται στην πόλη Σαντιγί στο νομό Ουάζ, 43 χιλιόμετρα βόρεια του Παρισιού. Ο χώρος περιλαμβάνει δύο συνδεδεμένα μεταξύ τους κτήρια: το Πετί Σατώ (Μικρό κάστρο) που χτίστηκε γύρω στο 1560 για τον Αν ντε Μονμορανσί και το Γκραν Σατώ (Μεγάλο κάστρο), το οποίο καταστράφηκε κατά τη Γαλλική Επανάσταση και ξαναχτίστηκε το 1875. Συνεχίζοντας μέσα από μια όμορφη διαδρομή στη Γαλλική και την Βελγική επαρχία φτάνουμε στο αεροδρόμιο του Σαρλερουά για την πτήση επιστροφής**.**

|  |  |
| --- | --- |
| **Παρίσι - Βρυξέλλες 5 μέρες**  | **Αναχώρηση 23/02 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Τιμή σε τρίκλινο** | **1ο & 2ο παιδί** | **Επιβ. Μονόκλινου** | **Γενικές Πληροφορίες** |
| Novotel Paris La Défense Esplanade | 4\* | Πρωινό | 495€ | 470€ | 295€ (έως 16 ετών) | 255€ | Πτήσεις με Ryanair: Θεσσαλονίκη - Παρίσι (Μποβέ): 14:05 - 16:10 Σαρλερουά - Θεσσαλονίκη: 15:50-19:35 |
| Hyatt Regency Paris Étoile plus Neuilly | 4\* | Πρωινό | 790€ | 770€ | 1o παιδί: 530€ (έως 12 ετών) 2ο παιδί: 450€ (έως 12 ετών) | 400€ |
| **Στη τιμή περιλαμβάνονται:** Αεροπορικά εισιτήρια μετ'επιστροφής με Ryanair. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Τέσσερις (4) διανυκτερεύσεις στο ξενοδοχείο της επιλογής σας. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός.**Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ : 165€. Προαιρετικό By night & κρουαζιέρα στον Σηκουάνα: Τιμή συμμετοχής: Ενήλικας 35€ & το παιδί 2-12 ετών: 20€. (Περιλαμβάνει το εισιτήριο για την κρουαζιέρα, τις μεταφορές και την ξενάγηση στο By night. Επίσκεψη στις Βερασαλλίες: Ενήλικας: 20€ & το παιδί: 10€. Επίσκεψη στην Disney: Τιμή συμμετοχής: 120€ & 100€ το παιδί έως 12 ετών (Περιλαμβάνει μεταφορά και είσοδο στο πάρκο της Disney). Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|